Document ID: 31995R1849

ΚΑΝΟΝΙΣΜΟΣ (ΕΚ) αριθ. 1849/95 ΤΗΣ ΕΠΙΤΡΟΠΗΣ της 26ης Ιουλίου 1995 σχετικά με την παρέκκλιση, για την περίοδο 1994/95, από τον κανονισμό (ΕΟΚ) αριθ. 3105/88 για τον καθορισμό των λεπτομερειών εφαρμογής των υποχρεωτικών αποστάξεων που αναφέρονται στα άρθρα 35 και 36 του κανονισμού (ΕΟΚ) αριθ. 822/87 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1544/95 (2), και ιδίως το άρθρο 36 παράγραφος 6 και το άρθρο 47 παράγραφος 3,
Εκτιμώντας:
ότι, με τον κανονισμό (ΕΟΚ) αριθ. 3105/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3186/92 (4), καθορίστηκαν με ημερομηνίες πριν από τις οποίες οι παραγωγοί, οι οποίοι υπόκεινται στην υποχρέωση που προβλέπεται στο άρθρο 36, πρέπει να παραδώσουν σε εγκατάσταση απόσταξης ή επεξεργασίας αλκοολωμένου οίνου τους οίνους που δεν έχουν εξαχθεί πριν τις ημερομηνίες αυτές 7 ότι ορισμένοι κοινοτικοί παραγωγοί δεν θα είναι σε θέση να εξαγάγουν όλους τους διαθέσιμους οίνους ως έχουν, προς τρίτες χώρες πριν τις 31 Ιουλίου 1995 και δεν θα είναι επιπλέον σε θέση να τους παραδώσουν για απόσταξη εντός των προβλεπόμενων προθεσμιών 7 ότι πρέπει, κατά συνέπεια, να παραταθούν οι προαναφερθείσες προθεσμίες κατά ένα μήνα, προκειμένου να επιτραπεί στους εν λόγω παραγωγούς να τηρήσουν τις υποχρεώσεις αυτές 7 ότι, εν τούτοις, η παρέκκλιση αυτή όσον αφορά τις εξαγωγές δεν μπορεί να υπερβεί το τέλος της τρέχουσας περιόδου εμπορίας κατ' εφαρμογή του άρθρου 36 παράγραφος 1 του κανονισμού (ΕΟΚ) αριθ. 822/87 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την αμπελοοινική περίοδο 1994/95, κατά παρέκκλιση των διατάξεων του κανονισμού (ΕΟΚ) αριθ. 3105/88:
- η ημερομηνία «31 Ιουλίου» που αναφέρεται στο άρθρο 7 πρώτο εδάφιο αντικαθίσταται από την ημερομηνία «31 Αυγούστου»,
- η ημερομηνία «31 Ιουλίου» που αναφέρεται στο άρθρο 8 παράγραφος 1 πρώτο εδάφιο αντικαθίσταται από την ημερομηνία «31 Αυγούστου»,
- η ημερομηνία «31 Ιουλίου» που αναφέρεται στο άρθρο 8 παράγραφος 2 πρώτο εδάφιο δεύτερη περίπτωση αντικαθίσταται από την ημερομηνία «31 Αυγούστου»,
- η ημερομηνία «31 Αυγούστου» που αναφέρεται στο άρθρο 12 παράγραφος 1 αντικαθίσταται από την ημερομηνία «30 Οκτωβρίου»,
- η ημερομηνία «30 Νοεμβρίου» που αναφέρεται στο άρθρο 13 παράγραφος 1 αντικαθίσταται από την ημερομηνία «31 Δεκεμβρίου».
Άρθρο 2
Ο παρών κανονισμός αρχίζει να ισχύει την 1η Αυγούστου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιουλίου 1995.

Labels: 3
17
6